CELEX: 52007PC0435
Language: sl
Date: 2007-07-20
Title: Predlog odločba Sveta o spremembi Odločbe 2003/77/ES o določitvi večletnih finančnih smernic za upravljanje sredstev ESPJ v likvidaciji in po končani likvidaciji za upravljanje sredstev Raziskovalnega sklada za premog in jeklo

Pomembno pravno obvestilo

|

52007PC0435

Predlog odločba Sveta o spremembi Odločbe 2003/77/ES o določitvi večletnih finančnih smernic za upravljanje sredstev ESPJ v likvidaciji in po končani likvidaciji za upravljanje sredstev Raziskovalnega sklada za premog in jeklo  /* KOM/2007/0435 končno - CNS 2007/0015 */  

	[pic] | KOMISIJA EVROPSKIH SKUPNOSTI |Bruselj, 20.7.2007COM(2007)435 konč.2007/0150(CNS)PredlogODLOČBA SVETAo spremembi Odločbe 2003/77/ES o določitvi večletnih finančnih smernic za upravljanje sredstev ESPJ v likvidaciji in po končani likvidaciji za upravljanje sredstev Raziskovalnega sklada za premog in jeklo(predložila Komisija)OBRAZLOŽITVENI MEMORANDUM OZADJE PREDLOGA |110 | Razlogi za predlog in njegovi cilji Člen 2 Odločbe Sveta 2003/77/ES („finančne smernice“) določa, da „Komisija ponovno oceni delovanje in učinkovitost finančnih smernic ter predlaga morebitne primerne spremembe“ vsakih pet let, prvič pa do 31. decembra 2007. Predlagane spremembe so rezultat prvega takega pregleda ob upoštevanju izkušenj, pridobljenih v prvih petih letih delovanja, in razvoja trga v zadnjem času. Cilj je še bolj povečati učinkovitost finančnih smernic z njihovo prilagoditvijo razvoju trga in podrobnejšo pojasnitvijo nekaterih pojmov. |120 | Splošno ozadje Po izteku Pogodbe o ESPJ dne 23. julija 2002 je bilo upravljanje sredstev ESPJ v likvidaciji in po končani likvidaciji upravljanje sredstev Raziskovalnega sklada za premog in jeklo zaupano Komisiji. Komisija je na podlagi razporeditve sredstev in omejitev vlaganj, določenih v Odločbi Sveta 2003/77/ES, in zlasti določbe, da „je treba dolgoročno še vedno poskrbeti za čim večjo donosnost ob visoki stopnji varnosti in stabilnosti“ (točka 3 finančnih smernic), oblikovala ciljno strukturo za naložbe portfelja ESPJ v likvidaciji. Namen te ciljne strukture je vlaganja enakomerno porazdeliti na 10 let v okviru določenih dovoljenih odstopanj. Edina izjema je dodelitev za eno leto ali manj, ki se podvoji za zagotovitev likvidnostne rezerve. Struktura se je v celoti uveljavila konec leta 2006. Ta struktura je omogočila zadostno likvidnost ESPJ v likvidaciji, da lahko pravočasno poravna vse zahtevke za proračunska plačila brez nezaželene in primerljivo dražje likvidacije naložbenih postavk. Dovoljene kategorije vlaganj so jasno določene pod točko 4. Večkrat se je razmišljalo o investicijskih skladih, vendar glede na konzervativna merila tveganja, omejitev zapadlosti in finančno učinkovitost neposrednih vlaganj v obveznice do zdaj ni bilo nobenega gospodarskega primera vlaganja v take sklade. Komisija zahteva, da morajo vsi naložbeni razredi sklada upoštevati merila za vlaganja iz finančnih smernic. Z zelo nizko stopnjo tveganja je bila dosežena stabilna donosnost, primerljiva z merilom tržne uspešnosti. Državam članicam so bila poslana četrtletna poročila in nanje niso podale pripomb ali vprašanj. Vendar pa je treba na podlagi izkušenj, pridobljenih pri izvajanju finančnih smernic, in razvoja trga v zadnjem času v finančne smernice vnesti nekatere manjše spremembe. Te pa so predvsem tehnične narave. |130 | Obstoječe določbe na področju predloga 2003/77/ES |141 | Usklajenost z drugimi politikami in cilji Unije Se ne uporablja. |POSVETOVANJE Z ZAINTERESIRANIMI STRANMI IN OCENA UčINKA |Posvetovanje z zainteresiranimi stranmi |219 | Se ne uporablja. |Zbiranje in uporaba izvedenskih mnenj |229 | Zunanje izvedensko mnenje ni bilo potrebno. |230 | Ocena učinka Se ne uporablja. Predlog zadeva spremembe obstoječe Odločbe Sveta, ki so tehnične narave. |PRAVNI ELEMENTI PREDLOGA |305 | Povzetek predlaganega ukrepa Finančne smernice, določene za upravljanje sredstev ESPJ v likvidaciji in po končani likvidaciji za upravljanje sredstev Raziskovalnega sklada za premog in jeklo, so bile pregledane v skladu s členom 2 Odločbe Sveta 2003/77/ES. Po tem pregledu je bilo predlaganih več manjših sprememb finančnih smernic. Spremembe odražajo izkušnje, pridobljene v prvih petih letih delovanja, razvoj finančnih trgov, na katerih deluje ESPJ v likvidaciji, ter spremembo mednarodno sprejetih računovodskih pravil za celotno Komisijo. Podrobneje je pojasnjenih več opredelitev, in sicer pojem zapadlosti obveznice, ki sedaj zajema opredelitev, ki se uporablja za vrednostne papirje, zavarovane s premoženjem (ABS), opredelitev vrednostnih papirjev, ki jih izda ali za katere jamči država, ter opredelitev „dolga“, ki ga izdajo banke. Pravila za prodajo in ponovni odkup so posodobljena glede na tržne standarde. Poleg tega so podrobneje pojasnjene nekatere določbe v zvezi z bonitetnimi ocenami, največja dovoljena zapadlost pa je podaljšana tako, da se upoštevajo spremembe v vzorcih izdajanja državah članic. Že v preteklosti so se računovodski izkazi ESPJ v likvidaciji pripravljali na podlagi nastanka poslovnega dogodka. Zdaj pa so določbe o računovodstvu posodobljene tako, da odražajo spremembo v mednarodno sprejetih računovodskih pravilih za celotno Komisijo. |310 | Pravna podlaga Protokol o finančnih posledicah izteka Pogodbe o ESPJ in o Raziskovalnem skladu za premog in jeklo, ki je priložen k Pogodbi o ustanovitvi Evropske skupnosti. Odločba Sveta 2003/76/ES. |329 | Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |Načelo sorazmernosti |332 | Se ne uporablja. |Izbira instrumentov |341 | Predlagani instrumenti: drugo. |342 | Druga sredstva ne bi bila primerna zaradi naslednjega(ih) razloga(ov): Za spremembo prvotne odločbe je potrebna odločba. |PRORAčUNSKE POSLEDICE |409 | Predlog nima nobenih posledic za proračun Skupnosti. |DODATNE INFORMACIJE |570 | Podrobna obrazložitev predloga Točka 3 Priloge k Odločbi Sveta 2003/77/ES Številne države članice na borzi trgujejo z obveznicami, ki so na finančnem trgu znane kot „desetletne državne obveznice“ z zapadlostjo do 10 let in šest mesecev, kar jim omogoča, da z dodatno izdajo v naslednjih mesecih povečajo velikost obveznice in s tem njeno likvidnost. Da bi se lahko take obveznice kupile ob izdaji, ko je praviloma najbolj ugodno, se predlaga, da se poveča največja dovoljena zapadlost iz točke 3(a)(iii) z 10 let na 10 let in pol od datuma plačila obveznice. Poleg tega se predlaga natančna razjasnitev, da se lahko na podlagi „pričakovane zapadlosti“ vlaga v vrednostne papirje, zavarovane s premoženjem (ABS), ki so vse pomembnejša kategorija izdaje. ABS so vrednostni papirji, zavarovani s premoženjem, kot so hipoteke ali druge vrste terjatev. Običajno se delijo na tranše z različnimi bonitetnimi ocenami in različnimi datumi pričakovane zapadlosti, pri čemer zakonski rok zapadlosti narekujejo terjatve, povezane s strukturo, in je praviloma mnogo daljši. Vendar za vse tranše razen za tiste z najnižjo bonitetno oceno pričakovan datum zapadlosti ustreza datumu zapadlosti v običajnem pomenu besede in ga udeleženci na trgu obravnavajo kot takega. Zato se predlaga, da se uporabi pričakovana zapadlost za določitev, ali ABS z bonitetno oceno AAA ali enakovredno oceno, ki veljajo za edine primerne naložbe za ESPJ v likvidaciji, izpolnjujejo pogoje za naložbo, ter uporabljajo enake omejitve zapadlosti, kot so predlagane za druge obveznice, to je 10 let in šest mesecev. V primeru ponovnih odkupov ali nasprotnih ponovnih odkupov, opisanih pod točko 3(b), se predlaga, da se opusti prepoved nadaljnje prodaje, ker bi se to lahko razlagalo kot zahtevo po vračilu fizično enake(ih) obveznice (obveznic), kar ni primerno za nematerializirane vrednostne papirje. Izredno pomembno je zagotoviti, da so vrnjeni vrednostni papirji pravno in ekonomsko enakovredni. Zato je vključen stavek, ki določa, da mora biti ESPJ v likvidaciji sposobna pridobiti enakovredne vrednostne papirje, za katere je dodana opredelitev v skladu s tržnimi standardi. Točka 4 Predlaga se, da se natančno pojasni, pri katerih vrstah izdajateljev se lahko šteje, da je prisotno državno tveganje zaradi visoke stopnje državnega lastništva, državnega jamstva ali državnega nadzora, čeprav izdaje ni izvedla sama centralna uprava. Ta razlaga je skladna z razlago o udeležencih na trgu in službah, ki urejajo delovanje trga, poleg tega pa zanjo veljajo zahteve po minimalni bonitetni oceni za točko 4(a)(i) in točko 4(a)(ii). Predlaga se, da se izrecno pojasni, da dolžniški instrumenti, navedeni v točki 4(a)(iii), zajemajo obveznice. Predlaga se, da se natančno pojasni, da se največja omejitev 20 % od zneska izdaje, določena v točki 4(b), uporablja in preverja le v času nakupa. Predlaga se, da se doda stavek, s katerim se natančno pojasni, da si mora Komisija prizadevati nadomestiti vlaganja, ki so ovrednotena pod najnižjimi potrebnimi ravnmi, pod pogojem, da se lahko zagotovijo zadovoljivi finančni pogoji. Dodan je tudi stavek, s katerim se natančno pojasni, da v primeru, če je obveznica ocenjena višje kot izdajatelj, kot je mogoče pri zavarovanih obveznicah, ali če izdajatelj nima ocene, kot je mogoče pri zavarovanih obveznicah in ABS, velja bonitetna ocena obveznice. Točka 6 Finančna uredba, ki se uporablja za splošni proračun Evropskih skupnosti, Uredba Sveta (ES, Euratom) št. 1605/2002, določa, da se od proračunskega leta 2005 dalje računovodstvo vodi na podlagi nastanka poslovnih dogodkov (člena 125 in 181[1]). Poleg tega člen 133 finančne uredbe določa, da računovodska pravila in metode ter usklajeni kontni okvir, ki ga uporabljajo vse institucije, temeljijo na mednarodno sprejetih računovodskih standardih za javni sektor, če pa je to upravičeno zaradi posebne narave dejavnosti Skupnosti, pa so lahko tudi v nasprotju z njimi. V skladu s členom 3 Odločbe Sveta 2003/76/ES ESPJ v likvidaciji vsako leto pripravi izkaz poslovnega izida, bilanco stanja in finančno poročilo, ki ločeno od drugih finančnih poslov preostalih Skupnosti prikazujejo likvidacijske postopke in investicijske transakcije. Komisija vsako leto konsolidira te računovodske izkaze v skladu s členom 275 Pogodbe ES in finančno uredbo. Ker so se mednarodno sprejeti računovodski standardi spremenili, sklicevanja na direktivi Sveta 78/660/EGS in 86/635/EGS niso več aktualna. ESPJ v likvidaciji pripravi svoje finančno poročilo na podlagi priporočil za finančne institucije, da bi upošteval posebno naravo svojega delovanja. ESPJ v likvidaciji zato pripravi izkaz poslovnega izida, bilanco stanja, izkaz gibanja kapitala, izkaz finančnega izida in tudi priloge s pojasnili k računovodskim izkazom. Točka 7 Predlaga se, da se poročila odslej pošiljajo vsakih šest mesecev. Ker na prejšnja poročila niso bile poslane nobene pripombe ali vprašanja, se šteje, da bi bilo šestmesečno poročanje učinkovitejše za države članice, saj bi jim omogočilo, da se bolj posvetijo manj pogostim poročilom, in tudi za Komisijo, saj bi se tako zmanjšali njeni upravni stroški. |1.  2007/0150(CNS)PredlogODLOČBA SVETAo spremembi Odločbe 2003/77/ES o določitvi večletnih finančnih smernic za upravljanje sredstev ESPJ v likvidaciji in po končani likvidaciji za upravljanje sredstev Raziskovalnega sklada za premog in jekloSVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Protokola o finančnih posledicah izteka Pogodbe o ESPJ in o Raziskovalnem skladu za premog in jeklo, ki je priložen k Pogodbi o ustanovitvi Evropske skupnosti,ob upoštevanju Odločbe Sveta 2003/76/ES z dne 1. februarja 2003 o določitvi ukrepov za izvajanje Protokola o finančnih posledicah izteka Pogodbe o ESPJ in o Raziskovalnem skladu za premog in jeklo, ki je priložen k Pogodbi o ustanovitvi Evropske skupnosti[2], ter zlasti člena 2(2) Protokola,ob upoštevanju predloga Komisije[3],ob upoštevanju mnenja Evropskega parlamenta[4],ob upoštevanju naslednjega:2.  Za namene Protokola o finančnih posledicah izteka Pogodbe o ESPJ in o Raziskovalnem skladu za premog in jeklo, ki je priložen k Pogodbi o ustanovitvi Evropske skupnosti, Komisija upravlja sredstva ESPJ v likvidaciji in po končani likvidaciji sredstva Raziskovalnega sklada za premog in jeklo.3.  V skladu s členom 2 Odločbe Sveta 2003/77/ES z dne 1. februarja 2003 o določitvi večletnih finančnih smernic za upravljanje sredstev ESPJ v likvidaciji in po končani likvidaciji za upravljanje sredstev Raziskovalnega sklada za premog in jeklo je Komisija ponovno ocenila delovanje in učinkovitost finančnih smernic.4.  Izkušnje, pridobljene v prvih petih letih izvajanja, in razvoj finančnih trgov kažejo na potrebo po prilagoditvi teh smernic.5.  Smernice bi morale odražati standardno tržno prakso in opredelitve, kar med drugim zadeva uporabljene pojme zapadlosti, enakovredne vrednostne papirje v primeru sporazumov o ponovnem odkupu in veljavne bonitetne ocene.6.  V skladu z zahtevami bonitetnih ocen se morajo nekatere osebe javnega prava prilagoditi državam članicam ali drugim državam v smislu omejitev vlaganj.7.  V smernicah je treba upoštevati spremembe v računovodskih pravilih Komisije.8.  Zaradi učinkovitosti in zmanjšanja upravnih stroškov je treba prilagoditi pogostost poročanja.9.  Zato je treba Odločbo 2003/77/ES ustrezno spremeniti –SPREJEL NASLEDNJO ODLOČBO:Člen 1Priloga k Odločbi 2003/77/ES se spremeni:10.  Točka 3 se spremeni:11.  Točka (a)(iii) se nadomesti z naslednjim:„obveznice s fiksno ali spremenljivo obrestno mero z zapadlostjo ali, v primeru s premoženjem zavarovanih vrednostnih papirjev, pričakovano preostalo zapadlostjo največ 10 let in šest mesecev od datuma plačila, pod pogojem, da jih je izdala ena od kategorij pooblaščenih izdajateljev;“12.  Točka (b)(i) se nadomesti z naslednjim:„(i) sporazumi o ponovnem odkupu ali nasprotnem ponovnem odkupu, če so sodelujoče stranke pooblaščene za takšne transakcije in če Komisija lahko ponovno odkupi enakovredne vrednostne papirje, ki jih je morebiti prodala ob izteku pogodbenega roka. Enakovredni vrednostni papirji so vrednostni papirji, (i) ki jih izda isti izdajatelj, (ii) tvorijo del iste izdaje ter (iii) so enake vrste in imajo enako nominalno vrednost, opis in znesek kot posojeni vrednostni papirji, razen kadar so predmet ukrepa družbe ali redenominacije;“13.  Točka 4 se spremeni:14.  Točka (a)(i) do (iii) se nadomesti z naslednjim:„(a) Vlaganja se omejijo na naslednje zneske:(i) za obveznice, ki jih izdajo ali za katere jamčijo države članice ali institucije Unije, 250 milijonov EUR na državo članico ali institucijo; obveznice, ki jih izdajo ali za katere jamčijo regionalni ali lokalni organi oziroma javne družbe ali institucije v državni lasti in/ali pod državnim nadzorom, se lahko vključijo v okviru omejitve zadevne države članice, če imajo bonitetno oceno najmanj 'AA' ali enakovredno oceno;“(ii) za obveznice z bonitetno oceno najmanj "AA" ali enakovredno oceno, ki jih izdajo ali za katere jamčijo drugi državni posojilojemalci, njihovi regionalni ali lokalni organi oziroma javne družbe ali institucije v državni lasti in/ali pod državnim nadzorom ali nadnacionalni posojilojemalci, 100 milijonov EUR na izdajatelja ali garanta;(iii) za pologe pri pooblaščeni banki in/ali za njene dolžniške instrumente, vključno z obveznicami, 100 milijonov EUR na banko ali 5 % lastnih sredstev banke, glede na to, kaj je manj;“15.  Točka (b) se nadomesti z naslednjim:„Vlaganja v posamezno izdajo obveznic ob upoštevanju omejitev iz točke (a) ne smejo presegati 20 % celotnega zneska take izdaje v času nakupa.“16.  Točki (d) se doda naslednji drugi odstavek:„Ko Komisija ugotovi, da so vlaganja ovrednotena pod najnižjimi zahtevami bonitetne ocene, si mora prizadevati nadomestiti ustrezna vlaganja pod sprejemljivimi finančnimi pogoji.“17.  Doda se naslednja točka (e):„Če je bonitetna ocena obveznice višja od bonitetne ocene izdajatelja ali če izdajatelj nima bonitetne ocene, velja bonitetna ocena obveznice.“18.  Točka (6) se nadomesti z naslednjim:„6. RAČUNOVODSTVOUpravljanje sredstev se prikaže v letnih računovodskih izkazih za ESPJ v likvidaciji in po končani likvidaciji za sredstva Raziskovalnega sklada za premog in jeklo. Ti temeljijo na in se izkazujejo v skladu z računovodskimi pravil ES, kot jih je sprejel računovodja Komisije, ob upoštevanju posebne narave ESPJ v likvidaciji in po končani likvidaciji sredstev Raziskovalnega sklada za premog in jeklo. Zaključne račune potrdi Komisija, preveri pa jih Računsko sodišče. Komisija poveri letno revizijo zaključnih računov zunanjim izvajalcem.“19.  V točki (7) se drugi odstavek nadomesti z naslednjim:„Podrobno poročilo o postopkih upravljanja, izvedenih v skladu s temi smernicami, se pripravi vsakih šest mesecev in pošlje državam članicam.“Člen 2Ta odločba začne veljati dan po objavi v Uradnem listu Evropske unije .Člen 3Ta odločba je naslovljena na države članice.V Bruslju,Za SvetPredsednik [1] Pred spremembo člena 181 finančne uredbe, sprejeto z Uredbo Sveta (ES, Euratom) št. 1995/2006 z dne 13. decembra 2006 (UL L 390, 30.12.2006, str. 1)[2] UL L 29, 5.2.2003, str. 22.[3] UL C , , str. .[4] UL C , , str. .